24.1.2004 Den Europæiske Unions Tidende L 17/23 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 17. december 2003 om undertegnelse af aftalen mellem Det Europæiske Fællesskab og regeringen for Folkerepublikken Kinas særlige administrative område Hongkong om tilbagetagelse af personer, der er bosiddende uden tilladelse (2004/80/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 63, stk. 3, litra b), sammenholdt med artikel 300, stk. 2, første afsnit, andet punktum, og stk. 3, første afsnit, under henvisning til forslag fra Kommissionen, under henvisning til udtalelse fra Europa-Parlamentet ()), og ud fra følgende betragtninger: (1), Kommissionen har på Fællesskabets vegne ført forhand- linger om en aftale med Folkerepublikken Kinas særlige administrative område Hongkong om tilbagetagelse af personer bosiddende uden tilladelse. (2) > Denne aftale blev i henhold til Rådets afgørelse af 23. september 2002 undertegnet den 27. november 2002 på Fællesskabets vegne med forbehold af en mulig indgå- else deraf på et senere tidspunkt. (3) — Denne aftale bør godkendes. (4) — Der nedsættes ved aftalen et blandet udvalg, der kan træffe afgørelser med retsvirkning, og det er derfor nødvendigt at fastsætte, hvem der repræsenterer Fælles- skabet i dette udvalg, og at fastsætte en procedure for, hvorledes Fællesskabets holdning fastlægges. (5) — Det Forende Kongerige og Irland har i medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, meddelt, at de ønsker at deltage i vedtagelsen og anvendelsen af denne afgørelse. () Udtalelse af 19.9.2002 (endnu ikke offentliggjort i EUT). (6) — I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedta- gelsen af denne afgørelse, som derfor ikke er bindende for og ikke finder anvendelse i Danmark — TRUFFET FØLGENDE AFGØRELSE: Artikel 1 Aftalen mellem Det Europæiske Fællesskab og regeringen for Folkerepublikken Kinas særlige administrative Område Hong- kong om tilbagetagelse af personer bosiddende uden tilladelse godkendes på Fællesskabets vegne. Teksten til aftalen er knyttet til denne afgørelse. Artikel 2 Rådets formand afgiver den i artikel 20, stk. 2, i aftalen nævnte meddelelse (%). Artikel 3 Kommissionen bistået af eksperter fra medlemsstaterne repræ- senterer Fællesskabet i det ekspertudvalg, der nedsættes i henhold til artikel 17 i aftalen. Artikel 4 Fællesskabets holdning i ekspertudvalget vedrørende fastlæg- gelsen af dets forretningsorden i henhold til artikel 17, stk. 5, i aftalen fastlægges af Kommissionen efter høring af et særligt udvalg, der udpeges af Rådet. () Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.